बारिश कम होने से गिरा भू-जलस्तर, चिंतित हो रहे किसान
भासं| विजयपुर/ कराहल/ बड़ौदा
इस साल हुई कम बारिश के कारण भू-जल स्तर लगातार गिरता जा रहा है। आने वाले समय में पानी की और भी किल्लत हो सकती है। क्योंकि अल्पवर्षा के कारण भू-जल स्तर (वाटर लेवल) ही चार्ज नहीं हो पाया है।
आमतौर पर इन दिनों में वाटर लेबल धीरे-धीरे ऊपर बढ़ता था, लेकिन इस बार जमीन के अंदर का पानी और नीचे खिसकता जा रहा है। पीएचई के रिकॉर्ड के अनुसार पिछले साल दिसंबर में जिले में वाटर लेबल का जो ग्राफ था। इस साल वह 20 फीट तक नीचे खिसक गया है। यानी जमीन का पानी 20 फीट नीचे चला गया है। जानकारों के अनुसार यदि सिंचाई के लिए उपयोग हो रहे हजारों बोरों को बंद नहीं कराया गया तो इस साल गर्मी नहीं सर्दियों में ही जिले के कई क्षेत्रों में जल संकट खड़ा हो सकता है।
श्योपुर जिले में औसत बारिश का आंकड़ा 822 मिलीमीटर है, लेकिन इस साल बारिश 539 मिलीमीटर ही बारिश हुई है। इस अल्पवर्षा के कारण नदी-तालाब भी भर नहीं पाए। इस कारण वाटर लेवल रीचार्ज होने के सारे रास्ते बंद हो गए। केवल ग्रामीण क्षेत्रों में वाटर लेबल में गिरावट नहीं आई है।
आवदा बांध का गिरा जलस्तर।
अभी से घटा डैमों में पानी
जिले के डैमों का पानी भी तेजी से कम हो रहा है। बता दें कि जिले में दो बड़े डैम आवदा और अपर ककैटो हैं। आवादा डैम डेढ़ महीने पहले फुल होकर ओवर फ्लो हो गया। जैसे ही डैम ओवर फ्लो हुआ तभी से बारिश थम गई। इसका असर ऐसा हुआ कि आवदा डैम अब 1142.50 फीट से घटकर 850.60 फीट पर आ गया। अपर ककैटो डैम में इसी साल पानी भरा गया है। डैम की क्षमता 370 मीटर है, लेकिन इस बार डैम में पानी 320 मीटर के आसपास है। इस संबंध में श्योपुर पीएचई विभाग के कार्यपालन यंत्री केआर गोयल का कहना है कि जल स्तर में अभी से ही चिंताजनक गिरावट आ रही है। हम सभी से ही गर्मी में पैदा होने वाले जल संकट के लिए कार्ययोजना बना रहे हैंं।
बोर बंद नहीं हुए तो बढ़ेगी किल्लत
जिन क्षेत्रों में फसलों की सिंचाई बोरों से हो रही है। उन क्षेत्रों में वाटर लेवल बहुत ही तेजी से गिर रहा है। इनमें कराहल के अलावा श्योपुर व बड़ौदा तहसील के कई गांव हैंं, जहां फसल सबसे ज्यादा होती है। एक अनुमान के अनुसार बारिश की कमी को पूरा करने के लिए कराहल, श्योपुर व बड़ौदा में 4 हजार से ज्यादा बोरों से जमीन के अंदर का पानी खींचकर उससे सिंचाई की जा रही है। यदि यह बोर इसी रफ्तार से गिरे तो कई गांवों में हैंडपंप व पेयजल सप्लाई करने वाले बोर जो गर्मियों में सूखते थे वह इस साल बारिश में ही पानी देना छोड़ जाएंगे।
लापरवाही
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva